钦定古今图书集成/明伦汇编/官常典/第138卷 > 会人 侩 郐
## 钦定古今图书集成/明伦汇编/官常典/第138卷 > 会人 侩 郐

《陆终》子封于会人。

按《史记·楚世家》：“帝颛顼高阳者，黄帝之孙，昌意之子
也。高阳生称，称生卷章，卷章生重黎。重黎为帝喾高
辛居火正，甚有功，能光融天下，帝喾命曰祝融。共工
氏作乱，帝喾使重黎诛之而不尽，帝乃以庚寅曰诛
重黎，而以其弟吴回为重黎后，复居火正，为祝融。吴
回生陆终，陆终生子六人，坼剖而产焉。其长一曰昆
吾，二曰参胡，三曰彭祖，四曰会人。”

〈注〉《世本》曰：“会人者，郑是也。”索隐曰：《系本》云：“四曰求言，是为会人。”宋忠曰：“求言，名也，姬姓所出，郐国也。”正义曰：《括地志》云：“故郐城在郑州新郑县东北二十二里。”《毛诗谱》云：“昔高辛氏之土，祝融之墟，历唐至周，重黎之后妘姓处其地，是为郐国，为郑武公所灭也。”

按《郑世家》：郑桓公为司徒一岁，幽王以褒后故，王室
治多邪，诸侯或畔。于是桓公问太史伯曰：“王室多故，
予安逃死乎？”太史伯对曰：“独雒之东土河济之南可
居。”公曰：“‘何以’？对曰：‘地近虢、郐，虢、郐之君，贪而好利，百
姓不附。今公为司徒，民皆爱公，公诚请居之。虢、郐之
君见公方用事，轻分公地，公诚居之，虢、郐之民，皆公’”
之民也。桓公于是卒言王东徙其民雒东，而虢、郐果
献十邑，竟国之。

〈注〉徐广曰：郐在密县。骃案：虞翻曰：“郐，妘姓。”正义曰：《括地志》云：“故郐城在郑州新郑县东北三十三里。”虞翻曰：“十邑，谓虢、郐、鄢、蔽、补、舟、依。”历，华也。

按《汲冢周书》：“斧小不胜柯者亡。”昔有郐君，啬俭灭爵，
损禄群臣，卑让上下，不临后。〈阙〉小弱，禁罚不行，重氏
伐之，郐君以亡。

按《诗经国风桧训诂传》。陆曰：“桧本又作郐，古外反。桧
者，高辛氏之火正祝融之后，妘姓之国也。其封域在
古豫州外方之北，荥波之南，居溱洧之间，祝融之故
墟，是子男之国，后为郑武所并焉。”王云：周武王封之
于济洛河颍之间，曰桧子。　按《桧谱》：桧者，古高辛氏
火正祝融之墟。桧国在《禹贡》豫州外方之北，荥波之
南，居溱、洧之间。祝融氏名黎。其后八姓，唯妘姓桧者
处其地焉。周夷王、厉王之时，桧公不务政而好絜衣
服，大夫去之。于是桧之变风始作，其国北邻于虢。
按《路史》：“帝颛顼高阳氏取胜奔氏，曰娽，生伯称、卷章、
季禺三人。卷章取梎水氏，曰娇，生黎及回。回食于吴，
是曰吴回。吴回生陆终，取鬼方氏，曰嬇𣎜。三年，生子
六人：曰樊、曰惠连、曰篯、曰求言、曰晏安、曰季连。”求言，
䢵姓，封于郐，是为会人，介于河伊，贪啬灭爵，上下不
临。重氏伐而亡之。傿、路、云、邬、偪夷，皆䢵分也。傿侯纳
仲仁，贪冒爱吝，篾贤简耐，而灭于郑，云近楚，若敖父
子娶焉，后灭之。路偪、阳夷、佹诸，则晋灭之。

〈注〉侩即郐也。《郑语》云：“虢仲恃势，郐仲恃险，郑武公灭之。”鲁襄十年，灭偪阳以与向戍。

帝喾十六年，帝使重帅师灭有郐。

按：《竹书纪年》云云。

周郑桓公寄孥与贿于郐，遂有其地。

按《国语》，郑桓公为司徒，甚得周众与东土之人，问于
史伯曰：“王室多故，余惧及焉，其何所可以逃死？”史伯对曰：“王室将卑，戎狄必昌，不可偪也。当成周者，南有
荆蛮、申、吕、应、邓、陈、蔡、随、唐；北有卫、燕、翟、鲜虞、路、洛泉、
徐、蒲；西有虞、虢、晋、隗、霍、杨、魏、芮；东有齐、鲁、曹、宋、滕、薛、
邹、莒；是非王之支子母弟甥舅也，则皆蛮荆戎翟之”
人也，非亲则顽，不可入也。其济、洛、河、颍之间乎？是其
子男之国，虢、郐为大，虢叔恃势，郐仲恃险，是皆有骄
侈怠慢之心，而加之以贪冒。君若以周难之故，寄孥
与贿焉，不敢不许。周乱而弊，是骄而贪，必将背君。君
若以成周之众，奉辞伐罪，无不克矣。若克二邑，鄢、蔽、
补、丹、依。“历、莘，君之土也。若前莘、后河，右洛、左济，主
苤騩而食溱、洧，修典刑以守之，唯是可以少固。”公乃
寄孥与贿，虢、郐受之。十邑皆有寄地。

〈注〉后桓公之子武公竟取“十邑”之地而居之。